title: Регламент за изпълнение (ЕС) № 1161/2012 на Комисията от 7 декември 2012 година за изменение на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията фенбендазол  текст от значение за ЕИП

text:
               8.12.2012

               BG

               Официален вестник на Европейския съюз

               L 336/14

         РЕГЛАМЕНТ ЗА ИЗПЪЛНЕНИЕ (ЕС) № 1161/2012 НА КОМИСИЯТА
   от 7 декември 2012 година
   за изменение на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията фенбендазол
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Максимално допустимите стойности на остатъчните количества („МДСОК“) за фармакологичноактивните субстанции, предназначени за употреба в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, следва да се установяват в съответствие с Регламент (ЕО) № 470/2009.

               (2)

               Фармакологичноактивните субстанции и тяхната класификация по отношение на МДСОК в храните от животински произход са установени в приложението към Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (2).

               (3)

               Понастоящем фенбендазолът е включен в таблица 1 от приложението към Регламент (ЕС) № 37/2010 като разрешена субстанция при всички преживни животни за мускул, мазнина, черен дроб, бъбрек и мляко, а при свине и еднокопитни животни — за мускул, мазнина, черен дроб и бъбрек.

               (4)

               В Европейската агенция по лекарствата беше подадено заявление за добавяне на кокошки в колоната „Животински видове“ в съществуващия текст за фенбендазола.

               (5)

               В съответствие с член 5 от Регламент (ЕО) № 470/2009 Европейската агенция по лекарствата трябва да разглежда възможността за използване на МДСОК, установени за фармакологичноактивна субстанция в определена храна, по отношение на друга храна, получена от същия вид животно, или на МДСОК, установени за фармакологичноактивна субстанция при един или повече видове, за други видове животни. Комитетът по лекарствените продукти за ветеринарна употреба препоръча да се използват МДСОК за фенбендазола, които са определени за всички преживни животни, свине и еднокопитни животни, и за всички видове животни, отглеждани за производство на храни, с изключение на риба, по отношение на мускул, мазнина, черен дроб, бъбрек, мляко и яйца.

               (6)

               Поради това текстът за фенбендазола в таблица 1 от приложението към Регламент (ЕС) № 37/2010 следва да се измени, за да се включат всички видове животни, отглеждани за производство на храни, с изключение на риба, и да се добавят яйца в колоната „Прицелни тъкани“.

               (7)

               Целесъобразно е да се предвиди разумен период от време, в който съответните заинтересовани страни да предприемат евентуално необходимите мерки, за да се съблюдават новите МДСОК.

               (8)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя, както е посочено в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.

   Той се прилага от 6 февруари 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 декември 2012 година.

            За Комисията

            Председател

         José Manuel BARROSO

      (1)  ОВ L 152, 16.6.2009 г., стр. 11.

      (2)  ОВ L 15, 20.1.2010 г., стр. 1.

      ПРИЛОЖЕНИЕ
      Текстът за фенбендазола в таблица 1 от приложението към Регламент (ЕС) № 37/2010 се заменя със следното:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Фенбендазол

                     Сумарно остатъчните вещества, които могат да бъдат извлечени и които могат да бъдат окислени до оксфендазол сулфон

                     Всички видове, отглеждани за производство на храни, с изключение на риба

                     50 μg/kg

                     Мускул

                     За свине и домашни птици МДСОК за мазнина се отнася за „кожа и мазнина в естествени пропорции“

                     Противопаразитни средства/средства, действащи срещу ендопаразити“

                     50 μg/kg

                     Мазнина

                     500 μg/kg

                     Черен дроб

                     50 μg/kg

                     Бъбрек

                     10 μg/kg

                     Мляко

                     1 300 μg/kg

                     Яйца


title: Регламент за изпълнение (ЕС) № 357/2012 на Комисията от 24 април 2012 година за изменение на Регламент за изпълнение (ЕС) № 29/2012 относно стандартите за търговия с маслиново масло

text:
               25.4.2012

               BG

               Официален вестник на Европейския съюз

               L 113/5

         РЕГЛАМЕНТ ЗА ИЗПЪЛНЕНИЕ (ЕС) № 357/2012 НА КОМИСИЯТА
   от 24 април 2012 година
   за изменение на Регламент за изпълнение (ЕС) № 29/2012 относно стандартите за търговия с маслиново масло
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 113, параграф 1, буква а) и член 121, първа алинея, буква а) във връзка с член 4 от него,
   като има предвид, че:

               (1)

               В Регламент за изпълнение (ЕС) № 29/2012 на Комисията от 13 януари 2012 г. относно стандартите за търговия с маслиново масло (2), който представлява кодифицираният текст на Регламент (ЕО) № 1019/2002 на Комисията (3), позоваванията на Общността, използвани в член 4 от Регламент (ЕО) № 1019/2002 във връзка с наименованията за произход, са заменени с позовавания на Съюза. В член 12, параграф 2 от Регламент за изпълнение (ЕС) № 29/2012 се предвижда преходен период, за да може продуктите, които са законно произведени и етикетирани в Съюза или са внесени в Съюза законно и са пуснати в свободно обращение преди 1 юли 2012 г., да бъдат търгувани до изчерпване на наличностите. От една страна, посоченият преходен период се счита за прекалено кратък, а от друга, използваното в посочената разпоредба понятие „законно“ води до объркване по отношение на прехода между Регламент (ЕО) № 1019/2002 и Регламент за изпълнение (ЕС) № 29/2012.

               (2)

               С цел да се разреши ползването на етикети с термина „Общност“ за по-дълъг период, следва да се предвиди възможност продуктите, които са произведени и етикетирани в Съюза или са внесени в Съюза и пуснати в свободно обращение в съответствие с Регламент (ЕО) № 1019/2002 преди 1 януари 2013 г., да бъдат търгувани до изчерпване на наличностите.

               (3)

               Поради това Регламент за изпълнение (ЕС) № 29/2012 следва да бъде съответно изменен.

               (4)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   В член 12 от Регламент за изпълнение (ЕС) № 29/2012 параграф 2 се заменя със следното:

      „2.   Продукти, които са били произведени и етикетирани в Съюза или са били внесени в Съюза и допуснати за свободно обращение в съответствие с Регламент (ЕО) № 1019/2002 преди 1 януари 2013 г., могат да се търгуват до изчерпване на наличностите.“

   Член 2
   Настоящият регламент влиза в сила на седмия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 април 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 12, 14.1.2012 г., стр. 14.

      (3)  ОВ L 155, 14.6.2002 г., стр. 27.


title: Регламент за изпълнение (ЕС) № 394/2012 на Комисията от 8 май 2012 година за определяне на количествените ограничения за износ на извънквотна захар и изоглюкоза до края на пазарната 2012/2013 година

text:
               9.5.2012

               BG

               Официален вестник на Европейския съюз

               L 123/30

         РЕГЛАМЕНТ ЗА ИЗПЪЛНЕНИЕ (ЕС) № 394/2012 НА КОМИСИЯТА
   от 8 май 2012 година
   за определяне на количествените ограничения за износ на извънквотна захар и изоглюкоза до края на пазарната 2012/2013 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 61, първа алинея, буква г) във връзка с член 4 от него,
   като има предвид, че:

               (1)

               Съгласно член 61, първа алинея, буква г) от Регламент (ЕО) № 1234/2007 количеството захар или изоглюкоза, произведено в превишение на квотата, посочена в член 56 от същия регламент, може да бъде изнесено само в рамките на количествените ограничения, които следва да бъдат определени.

               (2)

               В Регламент (ЕО) № 951/2006 на Комисията (2) са изложени подробни правила за прилагане по отношение на извънквотния износ и по-специално по отношение на издаването на лицензии за износ. Количественото ограничение обаче следва да се определя за всяка пазарна година с оглед на потенциалните благоприятни възможности на износните пазари.

               (3)

               За някои производители на захар и изоглюкоза в Европейския съюз износът извън Съюза представлява важна част от икономическата им дейност и те имат установени традиционни пазари извън Съюза. Износът на захар и изоглюкоза за тези пазари може да бъде икономически жизнеспособен дори без предоставяне на възстановявания при износ. За тази цел е необходимо да се определи количествено ограничение за износа на извънквотна захар и изоглюкоза, за да могат съответните производители от ЕС да продължат да снабдяват традиционните си пазари.

               (4)

               За пазарната 2012/2013 година според оценките, ако първоначално се определи количествено ограничение от 650 000 тона в еквивалент на бяла захар за износ на извънквотна захар и от 70 000 тона в сухо вещество за износ на извънквотна изоглюкоза, пазарното търсене ще бъде задоволено.

               (5)

               Износът на захар от Съюза към определени близки местоназначения и към трети държави, които предоставят на продуктите на Съюза преференциално третиране при внос, е понастоящем в особено благоприятна конкурентна позиция. Предвид липсата на подходящи инструменти за взаимопомощ в борбата срещу нередностите и с цел намаляване на риска от измами и предотвратяване на всякакви злоупотреби, свързани с повторен внос или повторно въвеждане в Съюза на извънквотна захар, някои близки износни местоназначения следва да се изключат от списъка с местоназначения, за които се допуска такъв износ.

               (6)

               Предвид прогнозирания по-малък риск от евентуални измами по отношение на изоглюкозата поради естеството на продукта, не е необходимо да бъдат ограничавани местоназначенията, за които се допуска такъв износ на извънквотна изоглюкоза.

               (7)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Определяне на количествено ограничение за износ на извънквотна захар
   1.   За пазарната 2012/2013 година, считано от 1 октомври 2012 г. до 30 септември 2013 г., количественото ограничение, посочено в член 61, първа алинея, буква г) от Регламент (ЕО) № 1234/2007, е 650 000 тона за износа без възстановявания на извънквотна бяла захар с код по КН 1701 99.
   2.   Износът в рамките на количественото ограничение, определено в параграф 1, се разрешава за всички местоназначения, с изключение на:

               а)

               трети държави: Андора, Лихтенщайн, Светия престол (град-държава Ватикан), Сан Марино, Хърватия, Босна и Херцеговина, Сърбия (3), Черна гора, Албания и бившата югославска република Македония;

               б)

               територии на държави членки, които не са част от митническата територия на Съюза: Фарьорските острови, Гренландия, Хелголанд, Сеута, Мелила, общините Ливиньо и Кампионе д’Италия и областите в Република Кипър, където правителството на Република Кипър не упражнява ефективен контрол;

               в)

               европейски територии, за чиито външни отношения отговаря държава членка и които не са част от митническата територия на Съюза: Гибралтар.

         Член 2
   Определяне на количествено ограничение за износ на извънквотна изоглюкоза
   1.   За пазарната 2012/2013 година, считано от 1 октомври 2012 г. до 30 септември 2013 г., количественото ограничение, посочено в член 61, първа алинея, буква г) от Регламент (ЕО) № 1234/2007, е 70 000 тона в сухо вещество за износ без възстановявания на извънквотна изоглюкоза с кодове по КН 1702 40 10, 1702 60 10 и 1702 90 30.
   2.   Износът на посочените в параграф 1 продукти се разрешава единствено при положение, че те отговарят на условията, посочени в член 4 от Регламент (ЕО) № 951/2006.
   Член 3
   Влизане в сила
   Настоящият регламент влиза в сила на седмия ден след публикуването му в Официален вестник на Европейския съюз.

   Той се прилага от 1 октомври 2012 г.
   Срокът му на действие изтича на 30 септември 2013 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 май 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  Включително Косово, както е определено в Резолюция 1244 на Съвета за сигурност на ООН от 10 юни 1999 г.


title: Регламент за изпълнение (ЕС) 2015/11 на Комисията от 6 януари 2015 година за вписване на название в регистъра на защитените наименования за произход и защитените географски указания [Kranjska klobasa (ЗГУ)]

text:
               7.1.2015

               BG

               Официален вестник на Европейския съюз

               L 3/37

         РЕГЛАМЕНТ ЗА ИЗПЪЛНЕНИЕ (ЕС) 2015/11 НА КОМИСИЯТА
   от 6 януари 2015 година
   за вписване на название в регистъра на защитените наименования за произход и защитените географски указания [Kranjska klobasa (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 15, параграф 2 и член 52, параграф 3, буква б) от него,
   като има предвид, че:

               (1)

               Регламент (ЕС) № 1151/2012 влезе в сила на 3 януари 2013 г. Той отмени и замени Регламент (ЕО) № 510/2006 (2).

               (2)

               В съответствие с член 6, параграф 2, първа алинея заявлението за регистрация на названието „Kranjska klobasa“, подадено от Словения, бе публикувано в Официален вестник на Европейския съюз
                   (3).

               (3)

               На 3 юли 2012 г. Германия, а на 16 и 17 август 2012 г. съответно Хърватия и Австрия подадоха възражения срещу регистрацията съгласно член 7, параграф 1 от Регламент (ЕО) № 510/2006 (4). Възраженията бяха счетени за допустими.

               (4)

               С писма от 24 октомври 2012 г. Комисията прикани заинтересованите страни да проведат необходимите консултации, за да постигнат взаимно съгласие в срок от шест месеца в съответствие с техните вътрешни процедури.

               (5)

               Словения и Германия, от една страна, и Словения и Австрия, от друга, постигнаха споразумение. За сметка на това не бе постигнато споразумение между Словения и Хърватия.

               (6)

               Предвид липсата на споразумение между Словения и Хърватия, Комисията следва да приеме решение в съответствие с процедурата по член 52, параграф 3, буква б) от Регламент (ЕС) № 1151/2012.

               (7)

               По отношение на предявеното неспазване на член 2, параграф 1, буква б) от Регламент (ЕО) № 510/2006, заменен с член 5, параграф 2 от Регламент (ЕС) № 1151/2012, по отношение на определянето на географския район, т.е. че продуктът не произхожда от специфично място, регион или държава, или че се подвеждат потребителите, не беше установена явна грешка. Що се отнася до предявеното нарушение относно използването на името на държава, позволено само по изключение, то „Kranjska“ не е име на държава, а на (исторически) регион. Освен това, в Регламент (ЕС) № 1151/2012 не се предвижда при защитените географски указания името на държава да се използва само по изключение. Що се отнася до твърдението, че въпросният географски район не се отличава по физически характеристики от съседните райони, не е необходимо да се преценява основателността на това твърдение, тъй като това не се изисква по Регламент (ЕС) № 1151/2012.

               (8)

               Термините „Krainer“, „Käsekrainer“, „Schweinskrainer“, „Osterkrainer“ и „Bauernkrainer“, от една страна, и „Kranjska“ и „Kranjska kobasica“, от друга, са названия на подобни колбаси съответно на немски и хърватски и имат общ исторически произход, свързан с историческата провинция „Kranjska“, която днес вече не е самостоятелна административна единица. Тъй като названията имат общ произход и предвид външната прилика между продуктите, прилагането на защитата по член 13 от Регламент (ЕС) № 1151/2012, и по-специално на параграф 1, буква б) от него, и при условие че наименованието „Kranjska klobasa“ бъде регистрирано, може да попречи на производителите, които не отговарят на изискванията на продуктовата спецификация на „Kranjska klobasa“, да използват наименованията „Krainer“, „Käsekrainer“, „Schweinskrainer“, „Osterkrainer“, „Bauernkrainer“, „Kranjska“ и „Kranjska kobasica“.

               (9)

               По всичко личи, че ползването на наименованията „Krainer“, „Käsekrainer“, „Schweinskrainer“, „Osterkrainer“, „Bauernkrainer“, „Kranjska“ и „Kranjska kobasica“ за продукти, които имат общ произход с „Kranjska klobasa“, няма за цел въпросните продукти да се възползват от репутацията на „Kranjska klobasa“ и потребителите не са били или не биха могли да бъдат подведени относно истинския произход на продуктите. Освен това бе доказано, че тези наименования са се използвали неизменно и законно най-малко 25 години преди заявлението за регистрация на названието „Kranjska klobasa“ да бъде подадено до Комисията.

               (10)

               Същевременно, следва да се отбележи, че за два века на немски език названието „Krainer“ и неговите производни отдавна не препращат към географския регион Карниола. Това се потвърждава и от факта, че и в двете споразумения, постигнати съответно с Германия и Австрия, Словения признава, че използването на термините „Krainer“, „Käsekrainer“, „Schweinskrainer“, „Osterkrainer“ и „Bauernkrainer“ не следва да се разбира като злоупотреба с названието „Kranjska klobasa“.

               (11)

               Поради всички горепосочени причини, в интерес на безпристрастния подход и на общоприетата употреба, независимо дали „Krainer“, „Käsekrainer“, „Schweinskrainer“, „Osterkrainer“, „Bauernkrainer“, „Kranjska“ и „Kranjska kobasica“ могат да се смятат за родови термини по смисъла на член 41 от Регламент (ЕС) № 1151/2012, и при условие че се спазват принципите и правилата, налагани от правния ред на Съюза, наименованията „Krainer“, „Käsekrainer“, „Schweinskrainer“, „Osterkrainer“ и „Bauernkrainer“ могат да продължат да се използват свободно и без времеви ограничения, а наименованията „Kranjska“ и „Kranjska kobasica“ следва да се използват за предвидения максимален преходен период, посочен в член 15, параграф 2 от Регламент (ЕС) № 1151/2012.

               (12)

               С член 6, параграф 1 от Регламент (ЕС) № 1151/2012 се забранява регистрацията на названия, които са станали родови. Според представените възражения потребителите в Австрия, Хърватия и Германия не свързват названията, използвани на техните пазари — термини като „Krainer“, „Krainer Wurst“, „Kranjska“ и „Kranjska kobasica“ — с определен произход. Предложеното за регистрация название е „Kranjska klobasa“, докато в представените възражения се съдържат доказателства относно твърденията за обща употреба в Австрия, Хърватия и Германия на термините „Krainer“, „Krainer Wurst“, „Kranjska“ и „Kranjska kobasica“, а не на „Kranjska klobasa“. Възраженията не вземат под внимание положението в Словения. Възраженията не представят доказателства за обща употреба, която да съдържа или включва названието, предлагано за регистрация. Следователно на основание на предоставената информация названието „Kranjska klobasa“ не може да бъде смятано за родово и съответно няма нарушение на член 6, параграф 1 от Регламент (ЕС) № 1151/2012.

               (13)

               Защитата се отнася за термина „Kranjska klobasa“ като цяло и следователно негеографската съставна част на този термин може да се използва, също в превод, в целия Европейски съюз, при условие че се спазват принципите и разпоредбите, прилагани в неговото законодателство.

               (14)

               Предвид гореизложеното, названието „Kranjska klobasa“ следва да бъде вписано в регистъра на защитените наименования за произход и на защитените географски указания.

               (15)

               Мерките, предвидени в настоящия регламент, са в съответствие със становището на Комитета по политиката за качество на селскостопанските продукти,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието „Kranjska klobasa“ (ЗГУ).
   Названието в първа алинея се отнася за продукт от клас 1.2. Месни продукти (варени, осолени, пушени и др.) от приложение XI към Регламент за изпълнение (ЕС) № 668/2014 на Комисията (5).
   Член 2
   Термините „Krainer“, „Käsekrainer“, „Schweinskrainer“, „Osterkrainer“ и „Bauernkrainer“ могат да продължат да се използват на територията на Съюза, при условие че се спазват принципите и разпоредбите, прилагани в неговото законодателство.
   Термините „Kranjska“ и „Kranjska kobasica“ могат да се използват за обозначаване на колбаси, които не съответстват на спецификацията за „Kranjska klobasa“, за период от петнадесет години, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 януари 2015 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (ОВ L 93, 31.3.2006 г., стр. 12).

      (3)  ОВ C 48, 18.2.2012 г., стр. 23.

      (4)  Междувременно заменен с член 10, параграф 1, букви а), в) и г) от Регламент (ЕС) № 1151/2012.

      (5)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2017/1408 на Комисията от 1 август 2017 година за оттегляне на приемането на ангажимента за двама производители износители съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки

text:
               2.8.2017

               BG

               Официален вестник на Европейския съюз

               L 201/3

         РЕГЛАМЕНТ ЗА ИЗПЪЛНЕНИЕ (ЕС) 2017/1408 НА КОМИСИЯТА
   от 1 август 2017 година
   за оттегляне на приемането на ангажимента за двама производители износители съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз („Договора“),
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния антидъмпингов регламент“), и по-специално член 8 от него,
   като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (2) („основния антисубсидиен регламент“), и по-специално член 13 от него,
   като взе предвид Регламент за изпълнение (ЕС) № 1238/2013 на Съвета за налагане на окончателно антидъмпингово мито и окончателно събиране на временното мито, наложено върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (3), и по-специално член 3 от него,
   като взе предвид Регламент за изпълнение (ЕС) № 1239/2013 на Съвета за налагане на окончателно изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (4), и по-специално член 2 от него,
   като с настоящото уведомява държавите членки,
   като има предвид, че:
   A.   АНГАЖИМЕНТ И ДРУГИ СЪЩЕСТВУВАЩИ МЕРКИ

               (1)

               С Регламент (ЕС) № 513/2013 (5) Европейската комисия („Комисията“) наложи временно антидъмпингово мито върху вноса в Европейския съюз („Съюза“) на кристални силициеви фотоволтаични модули („модули“) и ключови компоненти (т.е. елементи и полупроводникови пластини) с произход или изпратени от Китайската народна република (КНР).

               (2)

               Група производители износители възложиха на Китайската търговска камара за внос и износ на машини и електронни продукти (CCCME) да предложи на Комисията от тяхно име ценови ангажимент, което CCCME направи. От условията на посочения ценови ангажимент е видно, че той представлява съвкупност от индивидуални ценови ангажименти за всеки производител износител, които от съображения за административно удобство са координирани от CCCME.

               (3)

               С Решение 2013/423/ЕС (6) Комисията прие този ценови ангажимент по отношение на временното антидъмпингово мито. С Регламент (ЕС) № 748/2013 (7) Комисията измени Регламент (ЕС) № 513/2013, за да се въведат техническите промени, необходими поради приемането на ангажимента, по отношение на временното антидъмпингово мито.

               (4)

               С Регламент за изпълнение (ЕС) № 1238/2013 Съветът наложи окончателно антидъмпингово мито върху вноса в Съюза на модули и елементи с произход или изпратени от КНР („разглежданите продукти“). С Регламент за изпълнение (ЕС) № 1239/2013 Съветът наложи също така окончателно изравнително мито върху вноса в Съюза на разглежданите продукти.

               (5)

               След получаване на уведомление за изменена версия на ценовия ангажимент от страна на група производители износители („производителите износители“) съвместно със CCCME, с Решение за изпълнение 2013/707/ЕС (8) Комисията потвърди приемането на изменения ценови ангажимент („ангажимента“) за периода на прилагане на окончателните мерки. В приложението към посоченото решение са изброени производителите износители, чийто ангажимент бе приет, сред които:

                           а)

                           Shenzhen Topray Solar Co. Ltd заедно с неговите свързани дружества в КНР и в Съюза, съвместно попадащи в обхвата на допълнителен код по ТАРИК B880 („Topray Solar“);

                           б)

                           Yuhuan BLD Solar Technology Co. Ltd заедно с неговото свързано дружество в КНР, съвместно попадащи в обхвата на допълнителен код по ТАРИК B899 („BLD Solar“).

               (6)

               С Решение за изпълнение 2014/657/ЕС (9) Комисията прие предложение от производителите износители съвместно със CCCME за пояснения относно прилагането на ангажимента по отношение на разглежданите продукти, обхванати от ангажимента, а именно модули и елементи с произход или изпратени от КНР, понастоящем класирани в код по КН ex 8541 40 90 (кодове по ТАРИК 8541409021, 8541409029, 8541409031 и 8541409039), произведени от производителите износители („обхванатия продукт“). Антидъмпинговите и изравнителните мита, посочени в съображение 4 по-горе, заедно с ангажимента, по-нататък са наричани общо „мерките“.

               (7)

               С Регламент за изпълнение (ЕС) 2015/866 (10) Комисията оттегли приемането на ангажимента за трима производители износители.

               (8)

               С Регламент за изпълнение (ЕС) 2015/1403 (11) Комисията оттегли приемането на ангажимента за още един производител износител.

               (9)

               С Регламент за изпълнение (ЕС) 2015/2018 (12) Комисията оттегли приемането на ангажимента за двама производители износители.

               (10)

               С Известие за започване, публикувано в Официален вестник на Европейския съюз
                   (13) на 5 декември 2015 г., Комисията започна разследване в рамките на преразглеждане с оглед на изтичане на срока на действие на антидъмпинговите мерки.

               (11)

               С Известие за започване, публикувано в Официален вестник на Европейския съюз
                   (14) на 5 декември 2015 г., Комисията започна разследване в рамките на преразглеждане с оглед на изтичане на срока на действие на изравнителните мерки.

               (12)

               С Известие за започване, публикувано в Официален вестник на Европейския съюз
                   (15) на 5 декември 2015 г., Комисията също така започна частично междинно преразглеждане на антидъмпинговите и изравнителните мерки.

               (13)

               С Регламент за изпълнение (ЕС) 2016/115 (16) Комисията оттегли приемането на ангажимента за още един производител износител.

               (14)

               С Регламент за изпълнение (ЕС) 2016/185 (17) Комисията разшири обхвата на окончателното антидъмпингово мито, наложено с Регламент за изпълнение (ЕС) № 1238/2013 върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е с деклариран произход от Малайзия и Тайван.

               (15)

               С Регламент за изпълнение (ЕС) 2016/184 (18) Комисията разшири обхвата на окончателното изравнително мито, наложено с Регламент за изпълнение (ЕС) № 1239/2013 върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е с деклариран произход от Малайзия и Тайван.

               (16)

               С Регламент за изпълнение (ЕС) 2016/1045 (19) Комисията оттегли приемането на ангажимента за още един производител износител.

               (17)

               С Регламент за изпълнение (ЕС) 2016/1382 (20) Комисията оттегли приемането на ангажимента за още петима производители износители.

               (18)

               С Регламент за изпълнение (ЕС) 2016/1402 (21) Комисията оттегли приемането на ангажимента за още трима производители износители.

               (19)

               С Регламент за изпълнение (ЕС) 2016/1998 (22) Комисията оттегли приемането на ангажимента за още петима производители износители.

               (20)

               С Регламент за изпълнение (ЕС) 2016/2146 (23) Комисията оттегли приемането на ангажимента за още двама производители износители.

               (21)

               След посочените в съображения 10 — 12 прегледи с оглед на изтичане на срока на действие на мерките и междинен преглед Комисията запази действащите мерките с регламенти за изпълнение (ЕС) 2017/366 (24) и (ЕС) 2017/367 (25).

               (22)

               С Известие за започване, публикувано в Официален вестник на Европейския съюз
                   (26) на 3 март 2017 г., Комисията също така започна частичен междинен преглед по отношение на формата на мерките.

               (23)

               С Регламент за изпълнение (ЕС) 2017/454 (27) Комисията оттегли приемането на ангажимента за четирима производители износители.

               (24)

               С Решение за изпълнение (ЕС) 2017/615 (28) Комисията прие предложение на група производители износители съвместно със CCCME относно прилагането на ангажимента.

               (25)

               С Регламент за изпълнение (ЕС) 2017/941 (29) Комисията оттегли приемането на ангажимента за двама производители износители.

         Б.   УСЛОВИЯ НА АНГАЖИМЕНТА

               (26)

               Производителите износители се съгласиха, наред с другото, да не продават обхванатия продукт на първия независим клиент в Съюза под определена минимална вносна цена („МВЦ“) в рамките на свързаното годишно равнище на вноса в Съюза („годишно равнище“), определено в ангажимента. МВЦ е определена въз основа на еквивалент на цената в брой. При проверката на спазването на МВЦ, ако определеният срок за плащане не съвпада със срока, съответстващ на еквивалента на цената в брой, от стойността на фактурата се приспада определена сума.

               (27)

               В ангажимента също така се пояснява чрез неизчерпателен списък в кои случаи е налице неспазване на ангажимента. Сред изброеното по-специално са сключването на компенсаторни споразумения с клиентите, както и изготвянето на подвеждащи декларации относно произхода на разглеждания продукт или относно самоличността на износителя. Участието в търговска схема, водеща до риск от заобикаляне на мерките, също представлява неспазване. В списъка е посочено също така, че издаването на търговска фактура в съответствие с определеното в ангажимента, чиято номинална стойност не съответства на базовата финансова операция, се счита за неспазване.

               (28)

               Производителите износители се ангажираха също така да не продават други продукти, освен обхванатия продукт, произведен или търгуван от тях, в количество над определен малък процент от общата стойност на продажбите на обхванатия продукт, на същите клиенти, на които продават обхванатия продукт („ограничение за паралелни продажби“).

               (29)

               Съгласно ангажимента производителите износители също така се задължават веднъж на всяко тримесечие да предоставят на Комисията подробна информация за всичките си продажби за износ в Съюза („тримесечни отчети“). В отчетите се включва също така информация за препродажбите, осъществени към първия независим клиент в Съюза посредством свързан вносител, посочен в ангажимента. Те дават възможност на Комисията да следи дали цената при препродажба от свързания вносител на първия независим клиент е в съответствие с МВЦ. В отчета трябва да се включват и продажбите на продукти, различни от обхванатия продукт, на едни и същи клиенти. Данните, представени в тези тримесечни отчети, трябва да са пълни и верни, а декларираните трансакции следва напълно да отговарят на условията на ангажимента.

               (30)

               Производителят износител носи отговорност за случаите на нарушения от страна на свързаните с него лица, независимо дали са посочени в ангажимента.

               (31)

               Производителите износители се ангажираха също така да се консултират с Комисията относно евентуалните трудности или въпроси, технически или от друго естество, които биха могли да възникнат по време на прилагането на ангажимента.

               (32)

               В ангажимента също така се посочва, че Комисията може да оттегли приемането на ангажимента по всяко време през периода на прилагането му, ако се докаже невъзможност за практическо осъществяване на контрола върху спазването и за обезпечаването на самото спазване.

               (33)

               Съгласно него производителите износители се задължават също така да уведомят Комисията своевременно в случай че решат да учредят свързан субект в Съюза.

               (34)

               С цел гарантиране на спазването на ангажимента производителите износители също така се задължиха да позволяват достъпа до всички свои помещения за проверки на място с цел потвърждаване на точността и пълнотата на данните, предоставени на Комисията в тримесечните отчети, както и да предоставят всяка информация, която Комисията смята за необходима.

               (35)

               Освен това в ангажимента се предвижда, че неговото приемане от Комисията е основано на доверие и че всяко действие, което би накърнило установените отношения на доверие с Комисията, следва да послужи като основание за оттегляне на ангажимента.

         В.   КОНТРОЛ НА ПРОИЗВОДИТЕЛИТЕ ИЗНОСИТЕЛИ

               (36)

               При упражняването на контрола във връзка със спазването на ангажимента Комисията провери информацията, която беше предоставена от двамата производители износители BLD Solar и Topray Solar и която беше от значение за ангажимента. В допълнение към това Комисията извърши и проверки на място на тези производители износители. Посочените в съображения 37 — 48 констатации се отнасят до установените във връзка с BLD Solar и Topray Solar проблеми, поради които Комисията е длъжна да оттегли приемането на ангажимента по отношение на тези двама производители износители.

         Г.   ОСНОВАНИЯ ЗА ОТТЕГЛЯНЕ НА ПРИЕМАНЕТО НА АНГАЖИМЕНТА

   а)   BLD Solar

               (37)

               По време на посещението за проверка през декември 2016 г., от счетоводните отчети на BLD Solar бе установено че четиримата най-големи (предполагаемо) несвързани клиенти на дружеството все още дължат значителни суми за модули, закупени от BLD Solar. Един от клиентите, например, закъсняваше с плащането си с повече от година след последната покупка. Дължимите суми възлизаха на повече от 8 % от общия обем на продажбите на BLD Solar към този клиент. Тези неизплатени суми представляват „неограничен кредит“, с който на клиента на практика се предоставят ползи. Те не са разрешени, тъй като при тези трансакции спазването на МВЦ не може да бъде проверено в съответствие със съображение 26. Два дни преди проверката на място BLD Solar е издало голям брой дебитни известия, с които по негово твърдение изисква изплащането на неизплатените суми. Нито едно от тези дебитни известия не е осчетоводено. Освен това BLD Solar не се е консултирало с Комисията по този въпрос, което противоречи на задълженията, определени в съображение 31.

               (38)

               BLD Solar е заплатило значителна сума на един от четиримата клиенти, посочени в съображение 37. Тази предоставена полза представлява компенсаторно споразумение. Освен това не е подадена информация за извършването на плащането. Комисията подложи на анализ последиците от предоставянето на тази полза и стигна до заключението, че BLD Solar е нарушило задължението си да не сключва компенсаторни споразумения, посочено в съображение 27. Освен това, като не е съобщило за тази предоставена полза, BLD Solar е нарушило задълженията за отчетност съгласно съображение 29.

               (39)

               Съгласно обществено достъпна информация BLD Solar разполага с офис в Съюза на същия адрес като един от неговите клиенти, посочени в съображение 37. Съгласно твърденията на BLD Solar това бизнес сътрудничество е останало нереализирано. Друг от четиримата клиенти, посочени в съображение 37, е публикувал уебсайт, почти идентичен с уебсайта на BLD Solar, включително със същите езикови грешки.

               (40)

               Комисията също така установи, че BLD отчита продажбите към двамата вносители в съвместна клиентска сметка. В тримесечните си отчети до Комисията обаче BLD е заявило тези клиенти като отделни субекти, по този начин поставяйки под съмнение точността на отчетите, представяни съгласно съображение 29. Освен това BLD даде противоречиви обяснения по отношение на бизнес отношенията с един от тези клиенти, свързан с производител износител от КНР, който не е страна по ангажимента.

               (41)

               Комисията анализира констатациите, изложени в съображения 39 и 40 и заключи, че те накърняват установените отношения на доверие с Комисията.

               (42)

               Освен това Комисията стигна до заключението, че съгласно констатациите, съдържащи се в съображения 37 и 38, BLD Solar е нарушило условията на ангажимента, описани в съображения 26, 27, 29 и 31.

         б)   Topray Solar

               (43)

               Освен модули, Topray Solar е продало големи количества от т.нар. потребителски продукти, като градински фонтани, захранвани със слънчева енергия, и зарядни устройства тип „куфарче“. Тези продукти не са обхванати от ангажимента. За тях не следва да бъде издавана фактура във връзка с ангажимента. Topray Solar обаче е определило едностранно тези продукти като продукти, обхванати от ангажимента, и е издавал на едни и същи клиенти фактури във връзка с ангажимента, които се отнасят както за обхванати, така и за необхванати от ангажимента продукти. Освен това стойността на необхванатия от ангажимента продукт е в превишение на ограничението за паралелни продажби към едни и същи клиенти. Освен това Topray Solar не се е консултирало с Комисията, което противоречи на задълженията, определени в съображение 31.

               (44)

               Освен продажбите, посочени в съображение 43, Topray Solar е продало на едни и същи клиенти и други продукти, необхванати от ангажимента (напр. контролери за соларни панели), без да съобщи за това на Комисията. Вследствие на тези продажби се е увеличило количеството в превишение на ограничението за паралелни продажби, посочено в съображение 43, и са нарушени задълженията за отчетност, посочени в съображение 29.

               (45)

               Комисията проучи очакваните последици от този модел на търговия и заключи, че е налице висок риск от кръстосано компенсиране на МВЦ, и по-специално ако на едни и същи клиенти бъдат продавани както обхванати, така и необхванати продукти, в превишение на ограничението за паралелни продажби. Комисията стигна до заключението, че установеният модел на търговия води до невъзможност за практическо осъществяване на контрола по отношение на ангажимента на Topray Solar.

               (46)

               Topray Solar е продало също така значителни количества необхванати от ангажимента продукти (напр. контролери за соларни панели) на своя свързан вносител в Съюза. Topray Solar не съумя да докаже, че тези продукти в крайна сметка не се продават на клиент, който успоредно с това закупува модули. Комисията проучи очакваните последици от този модел на търговия и заключи, че е налице висок риск от кръстосано компенсиране, тъй като свързаният вносител на Topray Solar може да продава необхванати от ангажимента продукти на същите клиенти, които закупуват успоредно модули от Topray Solar. Този модел на търговия води до невъзможност за практическо осъществяване на контрола по отношение на ангажимента на Topray Solar. Topray Solar не е съобщило на Комисията и за тези трансакции, с което наруши задълженията, описани в съображение 29.

               (47)

               Комисията също така установи, че Topray Solar е отчело продажбите за двамата вносители в съвместна клиентска сметка. В тримесечните си отчети до Комисията обаче Topray Solar е заявило тези клиенти като отделни субекти, по този начин поставяйки под съмнение точността на отчетите, представяни съгласно съображение 29.

               (48)

               Също така Topray Solar не е уведомило Комисията за придобиването на две свързани дружества в Съюза, което е в нарушение на изискването, посочено в съображение 33 по-горе. Освен това продажбата на известно (неголямо) количество към едно от тези дружества е отчетена като продажба към несвързан вносител, в нарушение на задълженията, посочени в съображение 29.

         Д.   ОЦЕНКА НА ПРАКТИЧЕСКАТА ОСЪЩЕСТВИМОСТ НА АНГАЖИМЕНТА КАТО ЦЯЛО

               (49)

               В ангажимента се посочва, че неговото неспазване от страна на отделен производител износител не води автоматично до оттегляне на приемането на ангажимента по отношение на всички производители износители. При подобни случаи Комисията е длъжна да подложи на оценка въздействието на конкретния случай на неспазване на условията върху практическата осъществимост на ангажимента с оглед на последиците за всички производители износители и за CCCME.

               (50)

               В съответствие с това Комисията направи оценка на въздействието, което случаите на неспазване от страна на BLD Solar и Topray Solar оказват върху практическата осъществимост на ангажимента с оглед на последиците за всички производители износители и за CCCME.

               (51)

               Отговорността за тези случаи на неспазване е изцяло на въпросните производители износители; при извършения контрол не е установено системно неспазване от страна на голям брой производители износители или на CCCME.

               (52)

               Поради това Комисията заключи, че не е засегнато цялостното функциониране на ангажимента и че не са налице основания за оттегляне на приемането на ангажимента по отношение на всички производители износители и на CCCME.

         Е.   ПИСМЕНИ ИЗЯВЛЕНИЯ И ИЗСЛУШВАНИЯ

               (53)

               На заинтересованите страни бе предоставена възможността да бъдат изслушани и да направят коментари в съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент. Комисията получи коментари от сдружение, представляващо производителите на соларни модули и елементи в Съюза.

               (54)

               Сдружението поиска от Комисията да оттегли със задна дата приемането на ангажимента за двамата производители износители, тъй като счита, че техните нарушения сериозно и многократно са причинили вреда на промишлеността на Съюза и са нарушили функционирането на пазара на Съюза.

               (55)

               Комисията проучи дали има причини да бъдат обявени за недействителни отделни фактури във връзка с ангажимента, издадени от двамата производители износители в съответствие с член 3, параграф 2, буква б) от Регламент за изпълнение (ЕС) № 1238/2013 и член 2, параграф 2, буква б) от Регламент за изпълнение (ЕС) № 1239/2013.

               (56)

               Що се отнася до BLD Solar, Комисията не можа да установи пряка връзка между търговските практики, описани в съображения 36 — 41, и отделни фактури във връзка с ангажимента. Ето защо Комисията счита за нецелесъобразно да обявява за недействителни които и да било фактури във връзка с ангажимента.

               (57)

               Що се отнася до Topray Solar, Комисията разгледа случаите, в които на един и същ клиент са продавани както продукти, обхванати от ангажимента, така и продукти, които не са обхванати от ангажимента, и при които фактури във връзка с ангажимента са издавани за продажби на продукти, които не са обхванати от ангажимента. Комисията счете, че посредством издаването на фактури във връзка с ангажимента в тези случаи Topray Solar е могло да прикрие превишението на ограничението за паралелни продажби. Поради това Комисията стигна до заключението, че е налице пряка връзка между търговската практика, представляваща нарушение на ангажимента, и издаването на тези отделни фактури във връзка с ангажимента.

         Ж.   ОБЯВЯВАНЕ НА ФАКТУРИ, ИЗДАДЕНИ ВЪВ ВРЪЗКА С АНГАЖИМЕНТА, ЗА НЕДЕЙСТВИТЕЛНИ

               (58)

               Пoсочените в съображение 57 продажби, осъществени от Topray Solar, са свързани със следните фактури във връзка с ангажимента:

                           Номер на търговската фактура, придружаваща стоки, предмет на ангажимент

                           Дата

                           XD2013092301

                           23.9.2013 г.

                           XD2015042401

                           24.4.2015 г.

                           XD2016041802

                           18.4.2016 г.

                           XD2014060401

                           4.6.2014 г.

                           XD2014061102

                           11.6.2014 г.

                           XD2014061104

                           11.6.2014 г.

                           XD2014071001

                           10.7.2014 г.

                           XD2014071801

                           18.7.2014 г.

                           XD2014072301

                           23.7.2014 г.

                           XD2014080201

                           2.8.2014 г.

                           XD2014091201

                           12.9.2014 г.

                           XD2014120501

                           5.12.2014 г.

                           XD2014121902

                           19.12.2014 г.

                           XD2014122602

                           26.12.2014 г.

                           XD2015021001

                           10.2.2015 г.

                           XD2015021501

                           15.2.2015 г.

                           XD2015032601

                           26.3.2015 г.

                           XD2015041201

                           12.4.2015 г.

                           XD2015052001

                           20.5.2015 г.

                           XD2015052002

                           20.5.2015 г.

                           XD2015060401

                           4.6.2015 г.

                           XD2015060402

                           4.6.2015 г.

                           XD2015062701

                           27.6.2015 г.

                           XD2015062701-R

                           5.7.2016 г.

                           XD2015071001

                           10.7.2015 г.

                           XD2015071001-R

                           5.7.2016 г.

                           XD2015072803

                           28.7.2015 г.

                           XD2015072804

                           28.7.2015 г.

                           XD2015081401

                           14.8.2015 г.

                           XD2015081401-R

                           5.7.2016 г.

                           XD2015092401

                           24.9.2015 г.

                           XD2015093003

                           30.9.2015 г.

                           XD2015120801

                           8.12.2015 г.

                           XD2015122101

                           21.12.2015 г.

                           XD2015122401

                           24.12.2015 г.

                           XD2016010701

                           7.1.2016 г.

                           XD2016011101

                           11.1.2016 г.

                           XD2016032001

                           20.3.2016 г.

                           XD2016032801

                           28.3.2016 г.

                           XD2016041501

                           15.4.2016 г.

                           XD2016041801

                           18.4.2016 г.

                           XD2016052701

                           27.5.2016 г.

                           XD2016061702

                           17.6.2016 г.

                           XD2016062401

                           24.6.2016 г.

                           XD2016071201

                           12.7.2016 г.

                           XD2014021901

                           19.2.2014 г.

                           XD2016011001

                           10.1.2016 г.

                           XD2016011002

                           10.1.2016 г.

                           XD2016051502

                           15.5.2016 г.

                           XD2015091801

                           18.9.2015 г.

                           XD2014111401

                           14.11.2014 г.

                           XD2014032801

                           28.3.2014 г.

                           XD2014050901

                           9.5.2014 г.

                           XD2014080601

                           6.8.2014 г.

                           XD2014082801

                           28.8.2014 г.

                           XD2014091901

                           19.9.2014 г.

                           XD2014121901

                           19.12.2014 г.

                           XD2015020602

                           6.2.2015 г.

                           XD2015032001

                           20.3.2015 г.

                           XD2015052201

                           22.5.2015 г.

                           XD2015062702

                           27.6.2015 г.

                           XD2015091803

                           18.9.2015 г.

                           XD2015101601

                           16.10.2015 г.

                           XD2015112602

                           26.11.2015 г.

                           XD2015123102

                           31.12.2015 г.

                           XD2016042002

                           20.4.2016 г.

                           XD2016052002

                           20.5.2016 г.

                           XD2016071801

                           18.7.2016 г.

                           XD2016072702

                           27.7.2016 г.

                           XD2016092601

                           26.9.2016 г.

                           XD2015021002

                           10.2.2015 г.

                           XD2015021502

                           15.2.2015 г.

                           XD2015032602

                           26.3.2015 г.

                           XD2015112601

                           26.11.2015 г.

                           XD2016020301

                           3.2.2016 г.

                           XD2016042701

                           27.4.2016 г.

                           XD2016061701

                           17.6.2016 г.

                           XD2016062801

                           28.6.2016 г.

                           XD2016070101

                           1.7.2016 г.

                           XD2015051302

                           13.5.2015 г.

                           XD2016090501

                           5.9.2016 г.

                           XD2016072701

                           27.7.2016 г.

               (59)

               Комисията оповести списъка на обявените за недействителни фактури, както и мотивите за обявяването им за недействителни, пред Topray Solar и пред засегнатите вносители, изброени в периодичните отчети на дружеството. Комисията предостави както на Topray Solar, така и на няколко вносители известно удължаване на сроковете, в които те могат да представят коментари, подкрепени с мотивирана обосновка.

               (60)

               Topray Solar заяви най-общо, че е по грешка е включило в отчетите си соларните продукти, които не са обхванати от гаранцията и че такава грешка не може да бъде достатъчно основание за обявяването на фактури във връзка с ангажимента за недействителни. Дружеството също така заяви, че не е възнамерявало да нарушава ангажимента. Освен това Topray Solar заяви, че не е разбрало правилно кои соларни продукти не са обхванати от ангажимента.

               (61)

               Както е посочено в съображения 29 и 31, износителят е задължен да издава фактури във връзка с ангажимента, в съответствие с разпоредбите на ангажимента. Той трябва да се консултира с Комисията относно евентуалните трудности или въпроси във връзка с прилагането на ангажимента. В това отношение Комисията се позовава на обстойните насоки, издадени по отношение на понятието „обхванат продукт“. Освен това Комисията проведе няколко семинара за обучение, наред с другото — във връзка с този въпрос. На последно място, решението за обявяване на дадена фактура във връзка с ангажимент за недействителна следва да се базира само на конкретни доказателства.

               (62)

               Поради това изложените съображение 60 аргументи се отхвърлят.

               (63)

               Topray Solar също така възрази срещу обявяването на фактурите за недействителни. То заяви, че в член 8 и член 10, параграф 5 от основния антидъмпингов регламент и в член 13 и член 16, параграф 5 от основния антисубсидиен регламент не се съдържа оправомощаване за обявяване на фактури във връзка с ангажимент за недействителни. Според него Комисията не може да наложи мита/да разпореди на митническите органи да събират мита върху вноса на продукти, допуснати за свободно обращение преди датата на оттегляне на приемането на ангажимента, ако вносът не е бил регистриран. Твърдението се основава на разбирането, че Комисията може да вземе решение за налагане на временни мита преди оттеглянето на приемането на ангажимента. В съответствие с член 8, параграф 10 от основния антидъмпингов регламент и член 13, параграф 10 от основния антисубсидиен регламент временно мито може да се наложи в случаите, когато разследването, довело до ангажимента, не е приключило. Това не е така в настоящия случай, тъй като разследванията са приключили с налагането на окончателни антидъмпингови и изравнителни мита. Освен това правомощието за обявяване на фактури във връзка с ангажимент за недействителни произтича пряко от член 3, параграф 2, буква б) от Регламент за изпълнение (ЕС) № 1238/2013 и член 2, параграф 2, буква б) от Регламент за изпълнение (ЕС) № 1239/2013. Поради това, в съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент, в случай на нарушаване или оттегляне на приемането на ангажимента от страна на Комисията, автоматично се прилага окончателното мито. Поради това твърдението се отхвърля.

               (64)

               В допълнение, шестима вносители представиха коментари относно обявяването на фактурите във връзка с ангажимента за недействителни.

               (65)

               Двама вносители заявиха, че са търгували добросъвестно с Topray Solar и не са могли да получат информация че Topray Solar не е спазило ангажимента. Първият вносител заяви също така, че обемът на необхванатите от ангажимента продукти е съвсем малък в сравнение с обема на соларните модули, закупени от Topray Solar. Освен това първият вносител заяви, че обявяването на фактури за недействителни ще има пагубни последици и той може да бъде подведен под отговорност за обстоятелства извън неговия контрол. Вторият вносител заяви, че има само една търговска сделка с Topray Solar през август 2013 г. и че тогава не е знаел за поетия ангажимент.

               (66)

               Комисията припомня, че както е посочено в Решение 2013/423/ЕС за поемане на ангажимента и потвърдено с Решение 2013/707/ЕС, вносителите следва да знаят, че митническо задължение може да възникне, като обичаен търговски риск, в момента на приемането на декларацията за допускане за свободно обращение, както е описано в съображения 11 и 12, дори ако ангажиментът, предложен от производителя, от който те купуват директно или индиректно, е бил приет от Комисията. Комисията отбелязва също така, че обемът на необхванатия от ангажимента продукт, закупен от първия вносител, не е малък; той далеч надхвърля ограничението за обема на паралелните продажби. Освен това Комисията отбелязва, че Решение № 2013/423/ЕС е публикувано преди сключването на сделката по продажба, за която говори вторият вносител. Комисията също така отбелязва, че никой от вносителите не е оспорил твърдението, че фактурите във връзка с ангажимента са издадени за продукти, които не са обхванати от ангажимента. Поради това аргументите на двамата вносители се отхвърлят.

               (67)

               Третият вносител представи само съответната документация, свързана с фактурата във връзка с ангажимента, която Комисията предлага да бъде обявена за недействителна. Подобно на другите двама вносители, посочени в съображения 65 и 66, този вносител не оспори факта че фактурата във връзка с ангажимент е издадена за продукт, който не е обхванат от ангажимента. Поради това Комисията потвърждава първоначалната си констатация че фактурата във връзка с ангажимента трябва да бъде обявена за недействителна.

               (68)

               Четвъртият вносител заяви, че той не може да бъде отговорен за нарушението на Topray Solar и че фактурата във връзка с ангажимента е издадена за соларни панели, които са продукт, обхванат от ангажимента. Освен това този вносител представи общ коментар относно липсата на разумен срок за представянето. Петият вносител изтъкна, че цената на соларните модули, закупени от Topray Solar, е доста над предполагаемата МВЦ, както и че количеството други продукти, които той внася (контролери), не е по-голямо от количеството на внасяните соларни панели.

               (69)

               На първо място, Комисията припомня, че обхванат от ангажимента продукт са само соларните панели, изрично посочени в съображение 6. МВЦ не се прилага за продукти, които не са обхванати от ангажимента, и по-специално за соларните панели, които не попадат в определения в съображение 6 обхват. Безпредметно е вносната цена на продукта, който не е обхванат от ангажимента, да бъде сравнявана с предполагаемата МВЦ. Тези продукти не бяха предмет на разследването, поради което тяхната цена не може да бъде проверена и сравнена с предполагаемата МВЦ. Topray Solar не е трябвало изобщо да издава фактури във връзка с ангажимент за продуктите, които не са обхванати от ангажимента. Посредством издаването на тези фактури в нарушение на ангажимента Topray Solar е могло да прикрие превишението на ограничението за паралелни продажби. Упоменатите от петия вносител продажби на контролери съставляват допълнителен елемент към вече съществуващото нарушение на ограничението за паралелни продажби, упоменато в съображение 44. Що се отнася до разумния срок за представяне на коментари, Комисията припомня, че въпреки предоставеното удължаване, четвъртият вносител не представи допълнителни коментари по съдържанието на оповестената информация. Поради това Комисията отхвърля тези аргументи.

               (70)

               Шестият вносител заяви, че другите продукти, за които са издадени фактури във връзка с ангажимента, са соларни панели, закупени за демонстрационни цели.

               (71)

               Комисията отбелязва, че действително е било възможно част от стоките по фактурата във връзка с ангажимента да бъдат счетени за мостри и за тях вносителят е могъл да следва съответната митническа процедура за проби при пускането им в свободно обращение в Съюза. Това обаче не е направено и вносителят не е оспорил, че Topray Solar е издало фактури във връзка с ангажимента за продукти, които не са обхванати от него. Поради това този аргумент се отхвърля.

               (72)

               Поради това в съответствие с член 3, параграф 2, буква б) от Регламент за изпълнение (ЕС) № 1238/2013 и член 2, параграф 2, буква б) от Регламент за изпълнение (ЕС) № 1239/2013 тези фактури се обявяват за недействителни. Възникналото митническо задължение в момента на приемане на декларацията за допускане за свободно обращение следва да бъде събрано от националните митнически органи съгласно член 105, параграфи 3 — 6 от Регламент (ЕС) № 952/2013 на Европейския парламент и на Съвета (30), когато влезе в сила оттеглянето на ангажимента по отношение на производителя износител. Националните митнически органи, отговарящи за събирането на митата, ще бъдат съответно уведомени.

               (73)

               В тази връзка Комисията припомня, че съгласно член 3, параграф 1, буква б) във връзка с приложение III, точка 7 от Регламент за изпълнение (ЕС) № 1238/2013 и член 2, параграф 1, буква б) във връзка с приложение 2, точка 7 от Регламент за изпълнение (ЕС) № 1239/2013 вносът е освободен от мита само ако във фактурата са посочени цената и евентуалните отстъпки за обхванатия продукт. Ако тези условия не са спазени, се дължат мита дори ако търговската фактура, придружаваща стоките, не e била обявена за недействителна от Комисията.

         З.   ОТТЕГЛЯНЕ НА ПРИЕМАНЕТО НА АНГАЖИМЕНТА И НАЛАГАНЕ НА ОКОНЧАТЕЛНИ МИТА

               (74)

               Поради това, в съответствие с член 8, параграф 9 от основния антидъмпингов регламент и с член 13, параграф 9 от основния антисубсидиен регламент, както и в съответствие с условията на ангажимента, Комисията стигна до заключението, че приемането на ангажимента по отношение на BLD Solar и Topray Solar следва да бъде оттеглено.

               (75)

               Като следствие от това, в съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент, окончателното антидъмпингово мито, наложено по силата на член 1 от Регламент за изпълнение (ЕС) № 1238/2013, и окончателното изравнително мито, наложено по силата на член 1 от Регламент за изпълнение (ЕС) № 1239/2013, се прилагат автоматично, считано от датата на влизане в сила на настоящия регламент, по отношение на вноса с произход или изпратен от КНР на разглеждания продукт, произвеждан от Topray Solar и BLD Solar.

               (76)

               Комисията припомня също така, че когато митническите органи на държавите членки разполагат с данни, че цената, фигурираща върху издадена във връзка с ангажимента фактура, не съответства на действително платената цена, те следва да проучат дали не е било нарушено изискването за включване на всички отстъпки в издадените съгласно ангажимента фактури или дали е била спазена МВЦ. Когато митническите органи на държавите членки стигнат до извода, че е налице такова нарушение, или че не е била спазена МВЦ, те следва да съберат произтичащите от това мита. В такива случаи, с цел да се улесни работата на митническите органи на държавите членки съобразно член 4, параграф 3 от Договора, Комисията следва да им предостави поверителния текст и друга информация за ангажимента единствено за целите на националното производство.

               (77)

               За сведение, в таблицата в приложение II към настоящия регламент са изброени производителите износители, по отношение на които приемането на ангажимента с Решение за изпълнение 2013/707/ЕС остава незасегнато,

         ПРИЕ НАСТОЯЩИЯ РЕГЛАМЕНТ:
   Член 1
   Приемането на ангажимента във връзка със следните дружества се оттегля:

               Наименование на дружеството

               Допълнителен код по ТАРИК

               Shenzhen Topray Solar Co. Ltd, Shanxi Topray Solar Co. Ltd, Leshan Topray Cell Co. Ltd, заедно с тяхното свързано дружество в Съюза

               B880

               Yuhuan BLD Solar Technology Co. Ltd, Zhejiang BLD Solar Technology Co. Ltd

               B899

         Член 2
   1.   Издадените съгласно ангажимента фактури, изброени в приложение I към настоящия регламент, се обявяват за недействителни.
   2.   Събират се антидъмпинговите и изравнителните мита, дължими към момента на приемане на митническата декларация за допускане за свободно обращение съгласно член 3, параграф 2, буква б) от Регламент за изпълнение (ЕС) № 1238/2013 и член 2, параграф 2, буква б) от Регламент за изпълнение (ЕС) № 1239/2013.
   Член 3
   1.   Когато митническите органи разполагат с данни, че цената, фигурираща върху фактура, издадена във връзка с ангажимента в съответствие с член 3, параграф 1, буква б) от Регламент за изпълнение (ЕС) № 1238/2013 и член 2, параграф 1, буква б) от Регламент за изпълнение (ЕС) № 1239/2013 от едно от дружествата, за които ангажиментът беше първоначално приет с Решение за изпълнение 2013/707/ЕС, не съответства на платената цена и че следователно тези дружества може да са нарушили условията на ангажимента, митническите органи могат, ако това е необходимо за целите на провеждането на националните процедури, да поискат от Комисията да им предостави копие от текста на ангажимента и друга информация с цел да се провери приложимата минимална вносна цена (МВЦ) в деня, когато е издадена фактурата съгласно ангажимента.
   2.   Когато проверката покаже, че платената цена е по-ниска от МВЦ, дължимите вследствие на това мита съгласно член 8, параграф 9 от Регламент (ЕС) № 2016/1036 и член 13, параграф 9 от Регламент (ЕС) № 2016/1037 се събират.
   Когато проверката покаже, че отстъпките и намаленията не са били включени в търговската фактура, се събират дължимите вследствие на това мита съгласно член 3, параграф 2, буква а) от Регламент за изпълнение (ЕС) № 1238/2013 и член 2, параграф 2, буква а) от Регламент за изпълнение (ЕС) № 239/2013.
   3.   Посочената в параграф 1 информация може да се използва единствено за целите на събиране на митата, дължими по силата на член 3, параграф 2, буква а) от Регламент за изпълнение (ЕС) № 1238/2013 и член 2, параграф 2, буква а) от Регламент за изпълнение (ЕС) № 1239/2013. В този контекст митническите органи на държавите членки могат да предоставят на дружеството, дължащо тези мита, посочената информация единствено с цел гарантиране на правото им на защита. Тази информация не може по никакъв начин да бъде оповестявана на трети страни.
   Член 4
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 август 2017 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016 г., стр. 21.

      (2)  ОВ L 176, 30.6.2016 г., стр. 55.

      (3)  ОВ L 325, 5.12.2013 г., стр. 1.

      (4)  ОВ L 325, 5.12.2013 г., стр. 66.

      (5)  ОВ L 152, 5.6.2013 г., стр. 5.

      (6)  ОВ L 209, 3.8.2013 г., стр. 26.

      (7)  ОВ L 209, 3.8.2013 г., стр. 1.

      (8)  ОВ L 325, 5.12.2013 г., стр. 214.

      (9)  ОВ L 270, 11.9.2014 г., стр. 6.

      (10)  ОВ L 139, 5.6.2015 г., стр. 30.

      (11)  ОВ L 218, 19.8.2015 г., стр. 1.

      (12)  ОВ L 295, 12.11.2015 г., стр. 23.

      (13)  ОВ C 405, 5.12.2015 г., стр. 8.

      (14)  ОВ C 405, 5.12.2015 г., стр. 20.

      (15)  ОВ C 405, 5.12.2015 г., стр. 33.

      (16)  ОВ L 23, 29.1.2016 г., стр. 47.

      (17)  ОВ L 37, 12.2.2016 г., стр. 76.

      (18)  ОВ L 37, 12.2.2016 г., стр. 56.

      (19)  ОВ L 170, 29.6.2016 г., стр. 5.

      (20)  ОВ L 222, 17.8.2016 г., стр. 10.

      (21)  ОВ L 228, 23.8.2016 г., стр. 16.

      (22)  ОВ L 308, 16.11.2016 г., стр. 8.

      (23)  ОВ L 333, 8.12.2016 г., стр. 4.

      (24)  ОВ L 56, 3.3.2017 г., стр. 1.

      (25)  ОВ L 56, 3.3.2017 г., стр. 131.

      (26)  ОВ C 67, 3.3.2017 г., стр. 16.

      (27)  ОВ L 71, 16.3.2017 г., стр. 5.

      (28)  ОВ L 86, 31.3.2017 г., стр. 14.

      (29)  ОВ L 142, 2.6.2017 г., стр. 43.

      (30)  ОВ L 269, 10.10.2013 г., стр. 1.

      ПРИЛОЖЕНИЕ I
      Списък на фактурите във връзка с ангажимент, издадени от Shenzhen Topray Solar Co. Ltd, Shanxi Topray Solar Co. Ltd или Leshan Topray Cell Co. Ltd, които се обявяват за недействителни:

                  Номер на търговската фактура, придружаваща стоки, предмет на ангажимент

                  Дата

                  XD2013092301

                  23.9.2013 г.

                  XD2015042401

                  24.4.2015 г.

                  XD2016041802

                  18.4.2016 г.

                  XD2014060401

                  4.6.2014 г.

                  XD2014061102

                  11.6.2014 г.

                  XD2014061104

                  11.6.2014 г.

                  XD2014071001

                  10.7.2014 г.

                  XD2014071801

                  18.7.2014 г.

                  XD2014072301

                  23.7.2014 г.

                  XD2014080201

                  2.8.2014 г.

                  XD2014091201

                  12.9.2014 г.

                  XD2014120501

                  5.12.2014 г.

                  XD2014121902

                  19.12.2014 г.

                  XD2014122602

                  26.12.2014 г.

                  XD2015021001

                  10.2.2015 г.

                  XD2015021501

                  15.2.2015 г.

                  XD2015032601

                  26.3.2015 г.

                  XD2015041201

                  12.4.2015 г.

                  XD2015052001

                  20.5.2015 г.

                  XD2015052002

                  20.5.2015 г.

                  XD2015060401

                  4.6.2015 г.

                  XD2015060402

                  4.6.2015 г.

                  XD2015062701

                  27.6.2015 г.

                  XD2015062701-R

                  5.7.2016 г.

                  XD2015071001

                  10.7.2015 г.

                  XD2015071001-R

                  5.7.2016 г.

                  XD2015072803

                  28.7.2015 г.

                  XD2015072804

                  28.7.2015 г.

                  XD2015081401

                  14.8.2015 г.

                  XD2015081401-R

                  5.7.2016 г.

                  XD2015092401

                  24.9.2015 г.

                  XD2015093003

                  30.9.2015 г.

                  XD2015120801

                  8.12.2015 г.

                  XD2015122101

                  21.12.2015 г.

                  XD2015122401

                  24.12.2015 г.

                  XD2016010701

                  7.1.2016 г.

                  XD2016011101

                  11.1.2016 г.

                  XD2016032001

                  20.3.2016 г.

                  XD2016032801

                  28.3.2016 г.

                  XD2016041501

                  15.4.2016 г.

                  XD2016041801

                  18.4.2016 г.

                  XD2016052701

                  27.5.2016 г.

                  XD2016061702

                  17.6.2016 г.

                  XD2016062401

                  24.6.2016 г.

                  XD2016071201

                  12.7.2016 г.

                  XD2014021901

                  19.2.2014 г.

                  XD2016011001

                  10.1.2016 г.

                  XD2016011002

                  10.1.2016 г.

                  XD2016051502

                  15.5.2016 г.

                  XD2015091801

                  18.9.2015 г.

                  XD2014111401

                  14.11.2014 г.

                  XD2014032801

                  28.3.2014 г.

                  XD2014050901

                  9.5.2014 г.

                  XD2014080601

                  6.8.2014 г.

                  XD2014082801

                  28.8.2014 г.

                  XD2014091901

                  19.9.2014 г.

                  XD2014121901

                  19.12.2014 г.

                  XD2015020602

                  6.2.2015 г.

                  XD2015032001

                  20.3.2015 г.

                  XD2015052201

                  22.5.2015 г.

                  XD2015062702

                  27.6.2015 г.

                  XD2015091803

                  18.9.2015 г.

                  XD2015101601

                  16.10.2015 г.

                  XD2015112602

                  26.11.2015 г.

                  XD2015123102

                  31.12.2015 г.

                  XD2016042002

                  20.4.2016 г.

                  XD2016052002

                  20.5.2016 г.

                  XD2016071801

                  18.7.2016 г.

                  XD2016072702

                  27.7.2016 г.

                  XD2016092601

                  26.9.2016 г.

                  XD2015021002

                  10.2.2015 г.

                  XD2015021502

                  15.2.2015 г.

                  XD2015032602

                  26.3.2015 г.

                  XD2015112601

                  26.11.2015 г.

                  XD2016020301

                  3.2.2016 г.

                  XD2016042701

                  27.4.2016 г.

                  XD2016061701

                  17.6.2016 г.

                  XD2016062801

                  28.6.2016 г.

                  XD2016070101

                  1.7.2016 г.

                  XD2015051302

                  13.5.2015 г.

                  XD2016090501

                  5.9.2016 г.

                  XD2016072701

                  27.7.2016 г.

      ПРИЛОЖЕНИЕ II
      Списък на дружествата:

                  Наименование на дружеството

                  Допълнителен код по ТАРИК

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co., Ltd

                  B799

                  Anhui Chaoqun Power Co., Ltd

                  B800

                  Anji DaSol Solar Energy Science & Technology Co., Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co., Ltd.

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co., Ltd

                  B806

                  Changzhou Shangyou Lianyi Electronic Co., Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co., Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co., Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Dongfang Electric (Yixing) MAGI Solar Power Technology Co., Ltd

                  B816

                  EOPLLY New Energy Technology Co., Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co., Ltd
                  Greenway Solar-Tech (Huaian) Co. Ltd.

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co., Ltd

                  B827

                  HENGJI PV-TECH ENERGY CO. LTD.

                  B828

                  Himin Clean Energy Holdings Co., Ltd

                  B829

                  Jiangsu Green Power PV Co., Ltd

                  B831

                  Jiangsu Hosun Solar Power Co., Ltd

                  B832

                  Jiangsu Jiasheng Photovoltaic Technology Co., Ltd

                  B833

                  Jiangsu Runda PV Co., Ltd

                  B834

                  Jiangsu Sainty Photovoltaic Systems Co., Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltic Technology Co., Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co., Ltd

                  B838

                  Jiangsu Sunlink PV Technology Co., Ltd

                  B839

                  Jiangsu Zhongchao Solar Technology Co., Ltd

                  B840

                  Jiangxi Risun Solar Energy Co., Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co., Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co., Ltd

                  B846

                  Jumao Photonic (Xiamen) Co., Ltd

                  B847

                  King-PV Technology Co., Ltd

                  B848

                  Kinve Solar Power Co., Ltd (Maanshan)

                  B849

                  Lightway Green New Energy Co., Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co., Ltd

                  B857

                  Ningbo Komaes Solar Technology Co., Ltd

                  B858

                  Ningbo South New Energy Technology Co., Ltd

                  B861

                  Ningbo Sunbe Electric Ind Co., Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co., Ltd

                  B864

                  Perlight Solar Co., Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai Chaori Solar Energy Science & Technology Co., Ltd

                  B872

                  Propsolar (Zhejiang) New Energy Technology Co., Ltd
                  Shanghai Propsolar New Energy Co., Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co., Ltd
                  Lianyungang Shenzhou New Energy Co., Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co., Ltd

                  B878

                  Sopray Energy Co., Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd.

                  B882

                  SUZHOU SHENGLONG PV-TECH CO. LTD

                  B883

                  TDG Holding Co., Ltd

                  B884

                  Tianwei New Energy Holdings Co., Ltd
                  Tianwei New Energy (Chengdu) PV Module Co., Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co., Ltd

                  B877

                  Shenzhen Sungold Solar Co., Ltd

                  B879

                  Wuhu Zhongfu PV Co., Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co..Ltd

                  B891

                  Wuxi Solar Innova PV Co., Ltd

                  B892

                  Wuxi Taichang Electronic Co., Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co., Ltd.

                  B893

                  Xi'an Huanghe Photovoltaic Technology Co., Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co., Ltd

                  B902

                  Zhejiang Fengsheng Electrical Co., Ltd

                  B903

                  Zhejiang Global Photovoltaic Technology Co., Ltd

                  B904

                  Zhejiang Heda Solar Technology Co., Ltd

                  B905

                  Zhejiang Jiutai New Energy Co., Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co., Ltd

                  B907

                  Zhejiang Koly Energy Co., Ltd

                  B908

                  Zhejiang Mega Solar Energy Co., Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co., Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co., Ltd

                  B914

                  Zhejiang Sunrupu New Energy Co., Ltd

                  B915

                  Zhejiang Tianming Solar Technology Co., Ltd

                  B916

                  Zhejiang Trunsun Solar Co., Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co., Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: Регламент за изпълнение (ЕС) № 328/2014 на Комисията от 26 март 2014 година за вписване на название в регистъра на защитените наименования за произход и защитените географски указания [Miele Varesino (ЗНП)]

text:
               1.4.2014

               BG

               Официален вестник на Европейския съюз

               L 98/9

         РЕГЛАМЕНТ ЗА ИЗПЪЛНЕНИЕ (ЕС) № 328/2014 НА КОМИСИЯТА
   от 26 март 2014 година
   за вписване на название в регистъра на защитените наименования за произход и защитените географски указания [Miele Varesino (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на названието „Miele Varesino“, подадено от Италия, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, названието „Miele Varesino“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се названието, посочено в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 март 2014 година.

            За Комисията

            от името на председателя,

         Dacian CIOLOȘ

            член на Комисията

      (1)  ОВ L 343, 14.12.2012 г., стр. 1.

      (2)  ОВ C 317, 31.10.2013 г., стр. 13.

      ПРИЛОЖЕНИЕ
      Селскостопански продукти, предназначени за консумация от човека, изброени в приложение I към Договора:
      Клас 1.4. Други продукти от животински произход (яйца, мед, различни млечни продукти, с изключение на масло, и др.)
      ИТАЛИЯ
      Miele Varesino (ЗНП)